Sussies en vriendin verdrink in die Oos-KaapArgieffoto (Foto: Piper60, Pixabay) Die polisie in die Oos-Kaap doen ŉ geregtelike doodsondersoek ná drie jong meisies Saterdag by Cebe-strand verdrink het. Kapt. Jackson Manatha, woordvoerder van die polisie, het gesê die drie meisies het Saterdag omstreeks 14:00 gaan swem. “Duikers van die polisie in Oos-Londen is ontbied om na hulle te soek, maar hulle is ongelukkig nie gevind nie. Die duikers het die soektog Sondagoggend hervat.” Die Centane-polisie doen ŉ beroep op inwoners van Cebe Village om hulle dadelik by 073 288 0340 te kontak indien die liggame uitspoel. Die drie meisies is twee susters, Timna Tshomela (14) en Sisenakho Tshomela (13), en hul vriendin Liyabona Gagu (14).